cyanic-selkie/wikianc huggingface dataset:
Kandidatturnering
Resultata i kandidatturneringane
2002: Dortmund: "Det klassiske VM": To grupper med 4 spelarar spelte dobbel alle mot alle, dei to beste frå kvar gruppe spelte to runder med tvikampar, cup-system: Barejev, Adams, Leko, Morozevitsj, Topalov, Shirov, Gelfand, Lutz Vinnar: Leko
2007: 16 spelarar, tvikampar, 2 utslagsrunder - dei 4 vinnarane til VM: Aronian, Barejev, Carlsen, Gelfand, Gurevitsj, Grisjtsjuk, Kamsky, Malakhov, Ponomarjov, Rublevskij, Kasimdzjanov, Leko, Adams, Polgar, Shirov, Bacrot Vinnarar: Aronian, Gelfand, Grisjtsjuk, Leko
Kiruna kommun
Tettstader
Kiruna kommune hadde sju tettstader i 2005. Folketalet i tabellen er frå 31. desember 2005.
Strange New Flesh
Strange New Flesh er debutalbumet til det engelske jazzfusionbandet Colosseum II, utgjeve 19. april 1976 på Bronze Records.
Albumet kom ut fem år etter at den opphavlege jazzrockgruppa Colosseum vart oppløyst. Trommeslagaren Jon Hiseman starta opp Coloseeum II, som var meir jazzfusionprega enn det originale bandet. Med seg i bandet fekk han gitaristen Gary Moore frå Thin Lizzy og klaverspelaren Don Airey. Debutplata la vekt på gitarspelet til Moore. Songaren i bandet var Mike Starrs med Neil Murray spelte bass. Albumet var produsert av Hiseman.
I følgje Allmusic var høgdepunktet på albumet «den teknisk prangande, men salig ærbødige oden til Pink Floyd, 'Dark Side of the Moog', ein fin versjon av Joni Mitchell sin 'Down to You' og den funky 'Gemini and Leo'.»
Örn Clausen
Örn Clausen var ein islandsk friidrettsutøvar, fødd og død i Reykjavik. Han var ein allsidig utøvar som vann sølvmedaljen i tikampen under europameisterskapen 1950.
Aktiv
Clausen deltok under Sommar-OL 1948 i London både på 100 meter og i tikamp. På 100-meteren rauk han ut allereie i forsøket, medan han i tikampen enda på tolvteplass av dei 28 utøvarane som fullførte tevlinga. Med sine 6 444 poeng var han om lag 200 poeng bakom Godtfred Holmvang og 100 bak Per Stavem, dei to nordmennene som vart nummer 10 og 11. To år seinare vart Clausen andremann i tikampen ved europameisterskapen 1950 i Brussel. Franskmannen Ignace Heinrich tok gullmedaljen med sine 7 364 poeng (6 827 etter dagens tabell), Clausen sanka 7 297 poeng (6 819) og fekk sølv, svensken Kjell Tånnander 7 275 poeng (6 664) og bronsemedalje.
Den 30. og 31. juli 1951 møttest Clausen og Heinrich til dyst i Reykjavik. Clausen presterte sitt livs beste tikamp med di han oppnådde 7 453 poeng (6 932), likevel måtte han sjå seg overgått av Heinrich med 23 poeng. Einast olympiameister Bob Mathias hadde betre poengskår verda det året. Ein skade hindra Clausen i å delta i Sommar-OL 1952 i Helsinki, og han slutta med friidrett.
Fylkesveg 682 i Østfold
Fylkesveg 682 i Østfold går mellom Vesterby og Fundingsrud i Eidsberg kommune. Vegen er 4,3 km lang.
Gunnulf Kleveland
Gunnulf Kleveland var ein norsk filolog og lektor.
Bakgrunn og karriere
Gunnulf Kleveland var son av bonden Olav Nilsson Kleveland (1841–1934) og Gunhild Torgeirsdotter Åneland (1870–1962). Han tok examen artium i 1928 og vart cand. philol. frå Universitetet i Oslo med latin og tysk som sidefag og norsk hovudfag i 1936. Han arbeidde som lærar og lektor ved Sarpsborg kommunale høyere almenskole frå 1937 til 1951, med eit avbrot frå 1947 til 1949, då han var lektor i norsk ved Stockholms högskola og reiselektor for Foreningen Norden i Sverige. Frå 1951 var han lektor ved Drammen offentlige høyere almenskole.
Kleveland var oppteken av å ta vare på Setesdals-tradisjon. Han skreiv ned «Bryllupsmarsj» etter Knut Kleveland, ein folketone frå Evje. Bruresmarsjen er arrangert for orgel av Eilert Magnus Hægeland som òg framførte han på fleire konsertar. Folkemusikken i Setesdal kom i 2019 inn på SNs liste over immateriell kulturarv. Gjennom å skrive ned bruremarsjen frå Evje har Kleveland vore med på arbeidet med å tryggje denne immaterielle kulturarven. Kleveland har òg skrive ned minne om ferdsel langs landevegen i Evje på byrjinga av 1900-talet i teksta «Langs ein landeveg» i Jol i Setesdal 1974.
Kleveland gav ut eit par skolebøker for latinfaget i den vidaregåande skulen og omsette Plautus' Skrømtet (Mostellaria) til norsk (1982).
Kleveland var styremedlem i Studentmållaget i Oslo hausten 1935. Han var formann i Pedagogisk forening i Sarpsborg 1945–1947, og i 1952 vart han formann i Drammen lokallag av Foreningen Norden. Han var riddar av Filologisk Forening ved Universitetet i Oslos orden Den gylne ugle.
Bjørkelangen kyrkje
Bjørkelangen kyrkje er ei langkyrkje i tre i Aurskog-Høland kommune, Viken fylke.
Kyrkja vart oppført i 1923–25 av byggmeister Olaf Fallet og dei tre sonane hans.
Korveggen er måla av Gunnar Wang med eit bilete (på 7,5 m x 5 m) av himmelferda. Dette vart dekt til ved ei restaurering i 1951–53, då kyrkja fekk nytt inventar skore av Audun Bødtker, m.a. med relieffpanel på framsida av alteret og ei kalvariegruppe oppå det. I 2001–02 vart Wangs bilete avdekt og Bødtkers panel fjerna. Kyrkja har òg eit sidealtar i vest. (Hovudinngangen er i sør.) Bødkter har dessutan laga preikestol og døypefont.
Kyrkjegarden (vigsla 1. februar 1913) vart teken i bruk nokre år før kyrkja vart oppført. Eit kombinert bårehus og servicebygg vart vigsla i 1982.
Aleksandr Beggrov
Aleksandr Karlovitsj Beggrov var ein russisk landskaps- og maritim kunstnar av tysk-baltisk opphav. Han er kjend for landskapsmåleri av havet og St. Petersburg.
Liv
Alexander Beggrov var fødd i St. Petersburg som son av Karl Beggrov (Beggrow), ein tysk målar som hadde heile karrieren sin i Russland. Han bestemte seg for å bli marineoffiser, og i 1863 gjekk han inn i marinen. I 1871-1872 deltok han i ei reise rundt verda. I 1868, medan han framleis var marineoffiser, starta han kunststudiane sine under tilsyn av Aleksej Bogoljubov. In 1873 flytta Bogoljubov til Frankrike, og Beggrov, som ønskte å fortsetja kunststudia sine, blei elev ved Royal Academy of Arts, der han studerte under Mikhail Klodt i eit år. I 1874 pensjonerte han seg frå marinen og flytta til Paris, der han hovudsakleg fortsette å jobba under leiing av Bogoljubov. Han blei òg kjend med russiske kunstnarar i Frankrike, mellom anna Ilja Repin.
I 1875 vende Beggrov tilbake til St. Petersburg, og i 1878 blei han med i Peredvizjniki-rørsla. I 1879 reiste han sjøvegen til Hellas, og derfrå til Frankrike, der han budde i to år. Deretter flytta Aleksandr Beggrov tilbake til Russland og busette seg i Gatsjina. I 1903 døydde kona hans. Dei siste åra av livet sitt var Beggrov dødssjuk. I august 1914 tok han sitt eige liv.
Røyrleggjar
Røyrleggjar er ein fagutdanna handverkar som monterer, reparerer og held ved like varme-, ventilasjons- og sanitærsystem i bygningar, skip, fabrikkar og så bortetter, der røyr av ulike slag utgjer leidningsnettet. Røyrleggjarar installerer vass- og avløpsleidningar, monterer leidningsnett, utstyr og armatur (vasskranar og liknande) i sanitærinstallasjonar, installerer leidningsnett, utstyr og armatur i slike oppvarmingssystem som nyttar varmt vatn, monterer gass-, sprinklar-, trykkluft- og isvass-opplegg og liknande. Då røyrinstallasjonar òg kan liggje i sjø, er det mogleg å kombinere arbeidet som røyrleggjar med arbeidet som yrkesdykkar. Det gjeld strenge lover og føresegner for røyrleggjarfaget for å unngå ulukker, skader og tap på grunn av feil i installasjonane. Krava til dei faglige kunnskapane hjå røyrleggjarar er difor høge.
Handball-NM 2022/23 for menn
Noregsmeisterskapen i handball 2022/23 for menn vart vunnen av Kolstad Idrettslag etter finalesiger 34–27 over tittelforsvarar Elverum Idrettslag. Kongepokalen var den aller fyrste til handballaget frå Trondheim.
Finalen
Finalen vart avvikla på Sør Amfi i Arendal sundag 26. februar 2023 framfor 2 000 tilskodarar. Kolstad tok tidleg leiinga 6–2, før Elverum kom tilbake og reduserte til 12–13. Ved pause leia Kolstad 16–13. I den andre omgangen rykte laget frå Trondheim ifrå, midtvegs i omgangen stod det 27–20 på måltavla. Sidan kom Elverum aldri nærare enn fem mål under og kampen enda med 34 mot 27 mål.
Kolstad-måla kom frå Sigvaldi Guðjónsson (8), Simen Lyse (7), Janus Smárason (7), Adrian Aalberg (6), Gabriel Setterblom (4) og Magnus Gullerud (2). Torbjørn Bergerud og Lars Rismark var målvakter.
Tobias Grøndahl skåra 10 mål for Elverum og vart toppskårar i kampen. Elles netta Sindre Heldal (3), Orri Thorkelsson (3), Endre Langaas (2), Benjamin Berg (2), Daniel Blomgren (2), Kasper Lien (2), Johan Fingren (1), Christopher Hedberg (1), Kassem Awad (1). Målvakt Emil Imsgard.
Dommarparet Lars Jørum og Håvard Kleven straffa begge laga med 2 to-minuttsutvisingar.
Haakon Bugge Mahrt
Haakon Bugge Mahrt, opphavleg Haakon Olsen, var ein norsk forfattar og pressemann frå Vardø.
Haakon Olsen var son til ein kjøpmann i Vardø. Han tok utdanning i Paris i siste halvdelen av 1920-åra, med eksamen frå Sorbonne-universitetet i 1928. Mahrt debuterte i 1931 med essaysamlinga Modernisme. I dei neste åra gav han ut fleire romanar og novellesamlingar, til dømes novellesamlinga Kjære Europa i 1932 og romanen Orkanen i 1936. Boka om Dikteren og eventyreren Arthur Rimbaud kom ut i 1945, og den psykologiske krigsromanen Bitter té i 1946.
Frå 1946 til 1971 arbeidde Mahrt med pressesaker ved den norske ambassaden i Paris. I denn perioden skreiv han ei barnebok, og ein roman med handling lagd til 1700-talet; Rømlingen fra Vardøhus, utgjeven i 1961.
Mahrt er gravlagd i Oslo.
Fylkesveg 684 i Østfold
Fylkesveg 684 i Østfold går mellom Sviu og Brattefoss i Eidsberg kommune. Vegen er 2,1 km lang.
Rollag stavkyrkje
Rollag stavkyrkje er ei eittskipa stavkyrkje (midtmastkyrkje) som ligg i Rollag i Rollag kommune i Viken. Kyrkja er truleg bygd i siste halvdel av 1200-talet, men det er ikkje mykje att av den opphavlege kyrkja. Den eldste skrivne referansen til kyrkja er frå 1425.
Alfred S. Nilsen
Alfred Sigurd Nilsen var ein norsk fiskar, arbeidar og politikar frå Trondenes i Troms. Han representerte Arbeidarpartiet på Stortinget i tidsromma 1937-45 og 1950-57.
Sjong seterkapell
Sjong seterkapell er eit sportskapell i Lesja kommune i Innlandet. Byggverket er i tre og har 50 sitjeplassar.
Alfred S. Nilsen
Nilsen, som var son til ein gardbrukar i Trondenes, livnærte seg som fiskar og arbeidar i åra fram til 1909. Dei neste elleve åra var han anleggsarbeidar, mellom anna tre år vegarbeidar i heimfylket, eitt år var han baneleggjar i Jämtland og i 1914 arbeidde han på Aura-anlegget i Sunndal. Under fyrste verdskrigen arbeidde han på fleire ulike anlegg i Nord-Noreg, før han 1917-20 arbeidde i Harstad. Frå 1922 var han i fleire tiår tilsett i eit svensk malmselskap i Narvik.
Nilsen var medlem av bystyret i Narvik i tida 1925-40 og på ny 1945-1960. Han var ordførar frå hausten 1945 til ut året 1951. Lokalt var han formann i Tilsynskomiteen for Ofotbanen, og leiar av hamnestyret i Narvik i atten år; 1945-63. Nasjonalt var han 1929-49 med i hovudstyret i Norsk Transportarbeiderforbund.
Kjelder
Stortingsbiografi
Rollag stavkyrkje
Historie
Opphavleg har kyrkja vore ei enkel langkyrkje med eit rektangulært skip og med eit smalt, rett avslutta kor. Dette koret blei i 1670 erstatta med eit større kor av lafta tømmer. Seinare blei det sett på krossarmar av stavverk på kvar side av skipet. I 1760 blei eit ekstra omfar av laft lagt på toppen av stavkonstruksjonen, og skipet blei utvida mot vest.
Ho blei ombygd til krosskyrkje i 1698.
Interiør
Rollag stavkyrkje er ei av dei rikast dekorerte stavkyrkjene, med ei blanding av kunstuttrykk frå ei rekkje periodar frå tidleg mellomalder heilt opp til dei seinare år, som speglar skiftande retningar og behov.
Det er teke ned eit mellomalderkrusifiks og to minnetavler eller epitaf frå 1600-talet, som no er til konservering. Epitafet som hang i korskiljet, dekte øvre del av den mellomalderske delen av skipet mot aust. Då dette blei synleg, blei det funne dekormaling som truleg stammar frå mellomalderen. På baksida av epitafet var det også eit måleri som var ukjend.
Sjong seterkapell
Kapellet er ei ominnreidd høyløe på setra til Lesja prestegard. Det vart innvigd den 25. mars 1981.
Ei kyrkjeklokke heng i ein stopul laga av ein furustamme på byrjinga av 1990-talet.
Ron Hill
Ronald Hill, kjend som Ron Hill, var ein britisk langdistanseløpar som vart europameister i maratonløping i 1969.
Aktiv
Hill vart sjuandemann på 10 000 meter under Sommar-OL 1968. Året etter sette han personleg rekord på distansen med 28.39,0, ei tid ikkje heilt i verdstoppen. Dermed satsa han for fullt i maraton, same hausten 1969 vann han så maratonløpet i heten i Aten og kunne kalle seg europameister. Våren 1970 sette Hill løyperekord med 2.10.30 då han sprang inn til siger i Boston maraton. Den 23. juli same året gjorde han sitt livs kjappaste maratonløp ved Samveldeleikane 1970 i Edinburgh, tida 2.09.28 var mellom dei aller beste oppnådd ved den tid. I august 1971 sikra Hill seg maraton-bronsen i europameisterskapen i Helsinki, før han i 1972 enda på sjetteplassen i maraton under Sommar-OL 1972.
Moraine Bluff
Moraine Bluff er ein skrent, 930 moh, på austsida av Skeltonbreen, som ligg nord for Red Dike Bluff. Han vart kartlagt og namngjeven i 1957 av gruppa frå New Zealand under Commonwealth Trans-Antarctic Expedition (1956–58). Han fekk dette namnet fordi ei lang morene strekkjer seg frå foten av skrenten til Skeltonbreen.
Henrik Finch
Henrik Fredrik Finch var ein norsk lærar for dauve, fødd og død i Trondheim. Han la ned stor innsats i arbeidet for dei dauve.
Finch var son til ein lækjar. Han var i 1875 lærar ved Trondheim offentlige skole for døve, og forstandar for skulen frå 1878. Finch var ein hovudmann bak den organisasjonsplanen for dauveskulane som Stortinget vedtok i 1891.
Han levde ugift.
Mount Kopere
Mount Kopere er eit fjell 1,5 nautiske mil (2,8 km) nordvest for Lyttelton Peak sentralt i Cobham Range. Det vart namngjeve av Holyoake, Cobham og Queen Elizabeth Range-gruppa frå New Zealand Geological Survey Antarctic Expedition (NZGSAE) (1964–65). Kopere er eit maori-ord for pil.
Electric Savage
To medlemmar i bandet slutta før innspelinga av dette albumet. Bassisten Neil Murray vart erstatta av John Mole, og vokalisten Mike Starrs fekk sparken. Alle spora på albumet er derfor instrumentale, utanom «Rivers», som er sungen av Gary Moore.
Cape Darlington
Cape Darlington er eit isdekt nes som stig opp til 305 meter, på sørsida av innløpet til Hiltonfjorden, på austkysten av Palmer Land. Det vart oppdaga i 1940 av U.S. Antarctic Service (USAS), men på den tida trudde ein det var ei øy. Det vart oppdaga at det var eit nes på ein flytur under Ronne antarktiske forskingsekspedisjon (RARE) leia av Finn Rønne i november 1947. Det vart namngjeve av USAS etter Harry Darlington III, som deltok på sledeturen til East Base som utforska denne kysten så langt sør som Hiltonfjorden. Darlington deltok òg på RARE.
Mangen kapell
Mangen kapell er ei langkyrkje i tre i Aurskog-Høland kommune, Viken fylke.
Andrea Mantegna
Andrea Mantegna var ein italiensk kunstmålar og gravør under renessansen. Han var aktiv i Mantova.
Liv og verk
Mantegna var fødd i ein landsby ved Padova. Han var son til ein snikkar og voks opp i enkle kår. I barneåra var han gjætar. Elleve år gammal byrja han, grunna sitt talent for teikning, i lære hos Francesco Squarcione i Padova, samstundes med Giovanni Bellini. Hans fyrste arbeid var ei altartavle. Her gjekk han i lære til i 1447 rauk uklar med læremeisteren. Deretter gjekk han i teneste hos markgreven av Gonzaga i Mantova. Frå 1456 var han hoffmålar hos Gonzaga, med eit avbrot i 1488/89 då han hadde oppdrag i Firenze, Pisa og Roma. I Roma arbeidde han med å lage måleri til det apostoliske palasset for pave Innocens VIII.
Mantegna var sterkt påverka av bilethoggaren Donatello. Beundringa hans for den romerske antikken påverka i sin tur både svogeren Giovanni Bellini og Albrecht Dürer. I verka sine nytta Mantegna ofte eit ekstremt perspektiv, kombinert med relieff parallelt med biletplanet. Fargane står ofte skarpt mot einannan, det kroppslege er grundig framstilt. Bileta hans var ofte meir realistiske enn Bellini sine; figurane hadde meir individuelle drag.
I takfresken i Camera degli Sposi i Palazzo Ducale i Mantova framstilte Mantegna for fyrste gong i den vesterlandske kunsten eit perspektiv som viser ei opning mot himmelen. Opninga er ramma inn av ein balustrade der englar, menneske og dyr tittar ned. Denne djerve komposisjonen, kalla sotto in sù, med sitt underperspektiv og sterkt forkorta framstilling, vart eit forbilde for seinare kunstnarar, særleg under barokken.
Han var gift med systera til Bellini, og hadde tre søner som også var målarar. Correggio og Raibolini er dei mest kjende elevane hans.
Heilag
Heilag viser til noko som er tett knytt til ein guddom, ein religion eller til religiøs utøving. Det heilage er ofte skild frå det vanlege verdslege. Ein kan mellom anna rekna gudshus og pilegrimsmål som heilagdomar.
Ordet er avleidd frå norrønt heilagr som opphavleg kom frå eit subst som tydde 'lykke', og er i slekt med ordet «heil» (norr. heill). Namn som Helga og Helge har tydinga 'heilag'.
Som bibelsk uttrykk viser ordet heilag til Guds grunnhått og eigenart, åtskilt og opphøgd frå alt som er ureint. Etter gammeltestamentleg lære måtte ingen komme nær det heilage utan å vere reinsa eller vigsla.
Julie Berthelsen
Julie Ivalo Broberg Berthelsen, betre kjend som Julie, er ein dansk-grønlandsk songar. Ho vart landskjend i Danmark då ho deltok i talentprogrammet Popstar i 2002. Ho slo gjennom med «Every Little Part of Me» i 2003 frå debutalbumet Home, som selde 90 000 eksemplar.
Oppvekst og karriere
Julie Berthelsen er fødd i Århus som dotter av ein grønlandsk mor og ein dansk far. Då ho var nokre månader gammal vart mora skilt frå faren, og Julie flytta saman med søstera si og mora til Qeqertarsuaq og to år seinare etter til Nuuk i Grønland. Her møtte mora den grønlandske musikaren og seinare politikaren Per Berthelsen, som vart stefaren til Julie. Ho vaks opp med musikken, og i 1994 byrja ho å syngje korvokal i bandet Sume, bandet til stefaren hennar. I 1996 laga ho sine fyrste innspelingar, der ho song kor for lokale band. I 1998 danna ho, saman med folk ho kjente, sitt eige band Nuna. Same år flytta ho til Noreg, der ho gjekk på folkehøgskole på musikk- og teaterlinja. Året etter bestemte ho seg som 19-åring for å reise heim til fødebyen Århus for å studera medisin, noko ho gjorde inntil ho i 2002 deltok i talenttevlinga Popstar.
Berthelsen enda på ein andreplass i Popstar. Debutsingelen og -albumet hennar vart ein stor suksess. Singlen «Every Little Part of Me» selde 30 000 eksemplar, og albumet Home låg 30 veker på den danske albumlista; to veker på fyrsteplass og 90 000 selde eksemplar. Suksessen vart ytterlegare stadfesta etter tre prisar ved Danish Music Awards 2004, som «Årets danske sangerinde», «Årets nye danske navn» og «Årets danske pop udgivelse». I 2003 song Berthelsen tittelsongen til den danske julekalenderen Jesus & Josefine saman med Martin Brygmann.
Hausten 2004 gav Berthelsen ut sitt andre album, Julie. Her hadde Berthelsen alliert seg med songskrivarar som Jascha Richter og Poul Krebs, og albumet selde 32 000 eksemplar. I 2006 spela ho inn songen «Tomorrow», som vart nytta som introsongen til tv-serien Kronprinsessen. Året etter gav ho ut albumet Asasara.
Den 2. februar 2009 kom det fyrste danskspråklege albumet hennar, Så no, ut. Albumet inneheld gjesteopptredenar frå Nik & Jay og Søs Fenger. Albumet inneheld òg den engelskspåklege singelen «Moment's Bliss», som vart nytta som tittelmelodien til TV-serien 2900 Happiness.
I 2010 var Berthelsen, saman med Felix Smith, programleiar for Dansk Melodi Grand Prix.
Våren 2010 deltok Berthelsen som korleiar i AllStars, den danske versjonen av Det store korslaget, der ho hadde samla eit kor frå Nuuk. Berthelsen og koret vann tevlinga og premien på 250 000 danske kronar. Premiepengane gjekk til den grønlandske hjelpeorganisasjonen Nanu Børn, som arbeidar for å forbetre vilkåra for grønlandske barn.
Hausten 2010 gav Berthelsen ut det femte albumet sitt, Closer. Albumet inneheld åtte tidlegare utgjevne songar i nye akustiske versjonar, i tillegg til tre nye songar. I tillegg har Berthelsen spela inn sine fortolkingar av fire grønlandske songar, som er skrivne av stefaren hennar Per Berthelsen. Om Closer, som ho produserte i samarbeid med Rune Nissen-Petersen og Mads Løkkegaard, fortel Berthelsen: "Det er eit organisk og balansert album, som seier veldig om kvar eg er i dag. Eg prøver å læra å ta det roleg og vera tilstades i noet".
Melodi Grand Prix 2019
I 2019 deltok Berthelsen i Dansk Melodi Grand Prix saman med venninna Nina Kreutzmann Jørgensen og songen «League of Light». Dette var andre gongen at ein song med grønlandsk tekst hadde delteke i Danske Melodi Grand Prix. Duoen enda på andreplass i finalen, bak Leonora Colmor Jepsen.
Guggenheimmuseet i Bilbao
Guggenheim-museet er eit kunstmuseum for moderne kunst og samtidskunst i Bilbao i Baskarland i Spania. Det opna i oktober 1997 i ein bygning utforma av Frank Gehry.
Store delar av museet vert brukt til mellombelse utstillingar. Desse har mellom anna inkludert ei omfattande aztekar-utstilling og ei utstilling med abstrakt ekspresjonisme innan målarkunsten.
Historie
Museet var resultatet av mange år med planlegging og samarbeid mellom baskiske styresmakter og Solomon R. Guggenheim-stiftinga. Baskiske styresmakter hadde lenge hatt ein plan om å revitalisera Bilbao som ein europeisk kulturby, og tok i 1991 kontakt med Guggenheim-stiftinga om støtte til å skipa eit eige museum i Bilbao. Dei baskiske styresmaktene gjekk med på å dekka byggekostnadane på 100 millionar US-dollar, å skapa eit kjøpsfond på 50 millionar dollar, å betala Guggenheim-stiftinga ein eingongssum på 20 millionar og å subsidiera det årlege budsjettet til museet på 12 millionar. I bytte skulle stiftinga driva institusjonen, rotera inn delar av den permanente samlinga si til det og skipa til mellombelse utstillingar.
Den karakteristiske museumsbygningen vart teikna av den nordamerikanske arkitekten Frank O. Gehry, og er i stor grad dekt av titan. Glas, ulike steintypar og dessutan vatn utgjer viktige designelement i anlegget. Museet vart bygt av Ferrovial, og kosta 89 millionar dollar. Rundt 5 000 folk frå Bilbao var med på tilstellinga utanfor museet kvelden før opninga, som omfatta lysshow og konsertar. 18. oktober 1997 blei museet opna av kong Juan Carlos I.
Fylkesveg 685 i Østfold
Fylkesveg 685 i Østfold går mellom Susebakke og Frydenlund i Eidsberg kommune. Vegen er 14,5 km lang.
Bandy Island
Bandy Island er ei lita isdekt øy som ligg i Hull Bay, 1,5 nautiske mil vest for Lynch Point langs kysten av Marie Byrd Land. Ho vart kartlagd av US Geological Survey frå landmålingar og frå flyfotografi teken av U.S. Navy, 1962–67, og vart namngjeven av Advisory Committee on Antarctic Names etter Orville L. Bandy (1917–73), professor i geologi ved University of California, Los Angeles, som sidan 1961 deltok på fleire US Antarctic Research Program-prosjekt. I 1964 og 1966 var han høvesvis sjefsforskar på tur 7 og 17 med RV «Anton Bruun», og hadde fleire turar med USNS «Eltanin».
Mount Kosko
Mount Kosko er eit fjell, 1795 moh, som ligg 6 nautiske mil (11 km) nord for Mount Keltie i Conway Range. Det vart kartlagd av US Geological Survey (USGS) frå tellurometermålingar og flyfoto, 1959-63. Fjellet vart namngjeven av Advisory Committee on Antarctic Names (US-ACAN) etter Arno Kosko, ein forskar på ionosfæren ved Byrd-stasjonen, 1963.
Robert Rauschenberg
Robert Rauschenberg (født 22. oktober 1925 i Port Arthur i Texas, død 12. mai 2008 i Captiva Island i Florida) var ein jødisk-amerikansk kunstnar. Han vart omtalt som ein av dei viktigaste kunstnarane i USA i siste halvdel av 1900-talet.
Rauschenberg studerte ved kunstskolen Black Mountain College i USA, under den tidlegare Bauhaus-profilen Josef Albers. Rauschenberg uttalte seinare at Albers' sans for disiplin og metodiske tilnærming til kunst inspirerte han til å gjera det motsette.
Nadeau Bluff
Nadeau Bluff er ein hovudsakleg isdekt fjellskrent like sørvest for Giovinco forlandsbre, som skyt fram og inn i austsida av Canyonbreen. Han vart namngjeven av Advisory Committee on Antarctic Names (US-ACAN) etter F.A. Nadeau jr., eit medlem av støttegruppa ved McMurdo-basen i 1963.
Eckernförde
Eckernförde er ein by og ein kommune aust i forbundslandet Schleswig-Holstein i Tyskland. Folketalet var 21 573 i 2021 og kommunen omfattar 18 km². Byen ligg ved Eckernfördebukta, om lag 30 kilometer nordvest om Kiel.
Catalansk lekam
Ein catalansk lekam er i geometrien eit polyeder med like sider, men har i motsetning til platonske og arkimediske lekamar ikkje nødvendigvis like hjørne.
Chaos and Creation in the Backyard
Chaos and Creation in the Backyard er det 13. studioalbumet til Paul McCartney, gjeve ut i 2005. Albumet tok lang tid å få i stand og vart produsert av produsenten til Radiohead og Beck, Nigel Godrich, etter forslag frå George Martin.
McCartney spelar dei fleste instrumenta sjølv, slik han gjorde på McCartney i 1970 og McCartney II i 1980. I tillegg var Chaos and Creation in the Backyard det første sidan Give My Regards to Broad Street i 1984 der McCartney ikkje var produsent på sitt eigne studioalbum.
Chaos and Creation in the Backyard var det siste rockealbumet McCartney gav ut for selskapet EMI. Han signerte ein avtale med Hear Music, eigd av Starbucks, i mars 2007. Han gjekk seinare attende til det gamle selskapet sitt, Capitol Records, i 2016.
Musikk og tekst
McCartney sa at songen «Friends to Go» var inspirert av, og dedisert til, George Harrison.
Produksjon
Då Godrich fekk spørsmål om å produsere eit album med McCartney sa han:
Dei to byrja teste ut eit samarbeid og spelte inn songane «This Never Happened Before» og «Follow Me», som var nok til å overtyde begge om at dei kunne utvikle eit album. Godrich deltok aktivt og inspirerte McCartney til å skrive songen «At the Mercy», legge piano-bandsløyfer på «How Kind of You» og arbeide med McCartney for å sakke ned tempoet på «Riding to Vanity Fair», som McCartney sa «endra stemninga fullstendig».
I følgje McCartney var Godrich stundom direkte i vurderinga av songane til McCartney for albumet:
Innspeling
Innspelinga føregjekk over ein lang periode. Dei første innspelingane vart gjort i RAK Studios i London i september 2003 av McCartney og bandet hans. Etter nokre få opptak sa Godrich at han ønskte å arbeide med McCartney aleine, og ikkje involvere bandet. Etter nokre månaders pause, heldt innspelinga fram i Ocean Way Studios i Los Angeles i april 2004, med fleire innspelingar i september. Dei siste innspelingane fann stad i AIR Studios i London i april 2005.
Plateomslag
Omslaget til Chaos and Creation in the Backyard er frå eit fotografi av McCartney som spelar gitar i hagen til familien sin i Liverpool, teke av broren Mike McCartney (òg kjend som Mike McGear) og opphavleg kalla Paul Under Washing, før det vart kalla Our Kid Through Mum's Net Curtains.
Utgjeving
Den første singelen, «Fine Line», kom ut seint i august 2005, like før sjølve Chaos and Creation in the Backyard kom ut, og nådde 20. plassen i Storbritannia. Ein annan singel, «Jenny Wren», nådde 22. plassen i Storbritannia i november.
The 'US' Tour i 2005 marknadsførte albumet i USA og Canada. Det vart òg halde ein konsert i Abbey Road Studios kalla Chaos and Creation at Abbey Road.
Albumet vart nominert til Grammyprisen for årets album. I USA nådde albumet sjetteplasen på Billboard 2000 og låg på lista i 21 veker, og selde totalt 530 000 eksemplar i USA i 2007. I Storbritannia nådde albumet 10. plassen og låg berre tre veker på lista. Det selde kring 45 000 eksemplar i Storbritannia, som vart rekna som skuffande. I Frankrike selde det over 100 000 eksemplar og låg på albumlista der i 21 veker. EMI annonserte i mars 2006 at albumet fram til då hadde seld 1,3 millionar eksemplar verda over.
Medverkande
Medverkande følgje plateomslaget.
Fine Line
«Fine Line» er ein song av Paul McCartney frå 2005 på albumet Chaos and Creation in the Backyard. McCartney spelar alle instrumenta på songen, inkludert trommer, bass og piano. Singelen kom ut 29. august 2005 som den første frå albumet i Storbritannia. Han nådde 20. plassen på UK Singles Chart, og var den siste singelen til McCartney på Topp 20 i Storbritannia. Songen nådde òg 31. plassen på den amerikanske Adult Contemporary-lista.
Eit konsertopptak av songen finst på konsert-DVD-en The Space Within US frå 2006.
Medverkande
Medverkande i følgje plateomslaget.
Jack Rothstein
Jack Rothstein var ein polsk-fødd fiolinist og dirigent, som budde det meste av livet sitt i England.
Bakgrunn
Rothstein vart fødd i Warszawa i Polen, og flytta til Mandatområdet Palestina med familien då han var to år gammal. Seinare vart han send for å bu hos tanta si i Kairo i Egypt, og gjekk på ein fransk skule. I løpet av denne tida starta han òg musikkstudiane sine. .
Under andre verdskrigen verva Rothstein seg som musikar i British Army og opptredde i Midtausten og Fjernausten. Etter krigen busette Rothstein seg i London. Han gifta seg med Linn Hendry. .
Utdanning
Rothstein studerte ved Guildhall School of Music i byrjinga av 1950-åra, og deltok i meisterklassear med Sascha Lasserson, Leonid Kogan, Felix van Dyl og Henryk Szeryng. I Carl Flesch-konkurransen i 1954 vann Rothstein andreprisen. .
Karriere
Rothstein leidde Yehudi Menuhin sitt Bath Festival Orchestra, Boyd Neel Orchestra og Northern Sinfonia; han leidde òg Academy of St Martin in the Fields. Som dirigent turnerte Rothstein mykje med Johann Strauss Orchestra og sitt eige ensemble Viennese Orchestra of London. I over 20 år var Rothstein òg medlem av London Czech Trio, i tillegg til andre musikkensemble, og opptredde mellom anna på The Dorchester og for BBC. .
Gjennom heile den profesjonelle karrieren sin opptredde Rothstein òg som solist, og spelte dei fleste kjende fiolinkonsertar med leiande orkester og gav solokonsertar, mellom anna i Royal Festival Hall og Barbican Hall ved fleire høve. .
I tillegg til den klassiske musikkarrieren sin spelte Rothstein inn mange bakgrunnsspor for film og TV, inkludert britiske TV-seriar som Birds of a Feather, The House of Elliot, Last of the Summer Wine og Soldier, Soldier. Han spelte òg fiolin på The Beatles-songane «I Am the Walrus» og «Within You Without You».
Han var medlem av The Wombles.
Diskografi
Rothstein spelte inn versjonar av Tsjaikovskij sin Trio i a-moll, Sibelius sin Voces intimae, og strykekvartettar av Nielsen, Grieg og Sibelius. Han gav òg ut ein versjon av Schubert sin Aurekvintett og ei rekkje verk frå wienerklassisismen. Music Trade Association tildelte han to gonger prisar for «Årets orkesterplate». .
Svenska skidspelen 1977
30 km
Dato: 4. mars <br style="clear:both;" />
4 x 10 km stafett
Dato: 5. mars <br style="clear:both" />
Kombinert
<br style="clear:both;" />
Hopprenn i normal bakke
Dato: 5. mars <br style="clear:both;" />
Hopprenn i stor bakke
Dato: 6. mars <br style="clear:both;" />
10 km
Dato: 4. mars <br style="clear:both;" />
4 x 5 km stafett
Dato: 5. mars <br style="clear:both" />
Kirgisisk
Kirgisisk er eit tyrkisk språk som blir snakka i Kirgisistan og granneområde. Kirigisisk er eit offisielt språk i Kirgisistan, saman med russisk. Kirgisisk vert skrive med det kyrilliske alfabetet i Kirgisistan, og med ein versjon av det arabiske alfabetet i Kina. Det latinske alfabetet vart brukt mellom 1928 og 1940; etter at Kirgisistan vart eit sjølvstendig land var tanken om å gå tilbake til det latinske alfabetet populær blant einskilde politikarar, men desse tankane vart aldri sette ut i praksis.
Kantonesisk
Kantonesisk eller yue er eit sinotibetansk språk som blir snakkar i Sør-Kina rundt Hongkong-området av rundt 80-100 millionar menneske. Ifølgje tidlegare tal er det rekna som om lag det 18. mest tala språket i verda.
Kirgisisk
Det kirgisiske alfabetet
Det kirgisiske alfabetet, eller alfabetet brukt til å skrive kirgisisk, har skifta i takt med sovjetisk språkpolitikk.
Kantonesisk
Kantonesisk blir skrive med kinesisk skrift som er blitt utvida med rundt 2000 teikn. Innan Kina blir kantonesisk gjerne rekna som ein dialekt av kinesisk, men språket skil seg meir frå standard mandarin enn til dømes norsk frå engelsk. Kantonesisk har seks eller sju tonelag, avhengig av dialekt. Mandarin har fire.
Kirgisisk
Konsonantar
Konsonantfonema /k/, /g/, og /ŋ/ blir realisert uvulart ([q], [ɢ], [ɴ]) i bakre kontekstar (framfor bakre vokal). I fremre omgjevnader er /g/ frikativisert mellom kontinuantar (til [ɣ]), og i bakre omgjevnader er både /k/ og /g/ frikativisert (til [χ] og [ʁ]). I tillegg er likviden /l/ realisert som dorsal /ɫ/ i bakre kontekstar.
Kantonesisk
Dei kantonesisktalende områda omfattar Guangdong- og Guangxi-provinsane og regionane Hongkong og Macao. Dei blei innlemma i Kina under Tang-dynastiet for rundt 1 300 år sidan.
Kirgisisk
Personbøying
Personbøyinga i kirgisisk bruker skylde suffiks på tvers av ordklasse:
Kasus
Substantiv i kirgisisk er bøygd ikasus. Kasusendingane varierer avhengig av vokalharmoni og konsonantveksling.
Kantonesisk
Bruk
På grunn av den økonomiske og kulturelle dominansen til Hongkong, er kantonesisk den kinesiske dialektgruppa som har den sterkeste stillinga bortsett frå mandarin.
Kirgisisk
Pronomen
Kirgisisk har åtte personlege pronomen:
Kantonesisk
Bruk
Fordi underhaldningsindustrien fekk utvikla seg fritt i Hongkong medan det var eit britisk protektorat, fram til 1997, utvikla det seg ein kantonesiskspråklig musikk- og filmindustri. Ettersom Folkerepublikken Kina gav mindre gode vekstvilkår til kommersiell kultur, førte dette til at kantonesiskspråklige filmar i Vesten nær blei synonymt med «kinesisk film». Sidan 1960-talet har det utvikla seg ei særegen kantonesiskspråkleg popmusikkform, kalla cantopop, som har har verka inn på taiwanesisk og kinesisk pop («mandopop») likt britisk 60-tallspop har hatt på populærmusikken i Vesten.
Kirgisisk
Pronomen
Pronomenbøyinga går fram av følgjande tabell. Eintalsformene (med unnatak av сиз, som opphavleg er ei fleirtalsform) har uregelrett bøying, dei andre formene er regelrette. Uregelrette former er sett i halvfeit.
Krissek Peak
Krissek Peak er ein spiss fjelltopp med ei høgd på kring 2500 moh på sørvestryggen frå Mount Henderson i Britannia Range. Det er kalla opp etter geolog Lawrence A. Krissek frå Byrd Polar Research Center og Department of Geology and Mineralogy ved Ohio State University, som arbeidde mange somrar sentralt i Dei transantarktiske fjella frå kring 1985-86.
Carney Island
Carney Island er ei isdekt øy som utanom nordkysten ligg i Getz isbrem i Antarktis. Øya er 110 km lang og har eit areal på. Ho ligg mellom Siple Island og Wright Island langs kysten av Marie Byrd Land.
Carney Island vart namngjeven av USA Advisory Committee on Antarctic Names (US-ACAN) etter admiral Robert B. Carney (1895–1990), generalinspektør for sjøforsvaret under organisasjonane av Operasjon Deep Freeze o sa,namd med Det internasjonale geofysiske året 1957–1958.
Fylkesveg 689 i Østfold
Fylkesveg 689 i Østfold går mellom Høyendal i Eidsberg kommune og Skjørten i Askim kommune. Vegen er 6,0 km lang.
Aud-Kristin Løken
Aud-Kristin Løken er ein norsk lokalpolitikar for Høgre. Ho var ordførar i Rygge kommune frå 1999 til 2007 og varaordførar frå 2007 til 2011.
Engerdal
Engerdal er ein tettbygd stad og administrasjonssenter i Engerdal kommune i Innlandet.
Volodimir Muntjan
Volodimir Fjodorovitsj Muntjan er ein tidlegare fotballspelar og -trenar frå Kotovsk som sanka ei titals pokalar som Dynamo Kiev-spelar. Han var midtbanespelar og i 1969 vald til årets spelar i Sovjetunionen.
Landslagsspel
Frå 1968 til 1976 spelte Muntjan 49 landskampar for Sovjetunionen og skåra sju mål i desse kampane. Han deltok i VM i fotball 1970 i Mexico, der det sovjetiske laget rauk ut i kvartfinalen mot Uruguay. Derimot fekk han ikkje vere med då Sovjetunionen vann semifinalen og tapte finalen under EM i fotball 1972.
Jan Egil Andresen
Jan Egil Andresen er ein norsk tidlegare langrennsløpar frå Nesna i Nordland, busett i Elverum.
Praktisk-pedagogisk utdanning
Praktisk-pedagogisk utdanning (PPU) er ei eittårig vidareutdanning ved universitet og høgskular i Noreg som kvalifiserer for arbeid som lærar, adjunkt eller lektor i mellomtrinnet til barneskulen, ungdomsskule eller vidaregåande skule. Utdanninga baserer seg på tidlegare utdanning i minst tre år som inkluderer minst eitt skulefag på 60 studiepoeng eller meir. Ein kan òg søkja opptak basert på yrkesutdanning.
Jan Egil Andresen
Karriere
Andresen tok vidaregåande utdanning på Norges Toppidrettsgymnas på Lillehammer. Han var mellom dei beste norske langrennsløparane i eit par sesongar kring 2005, og deltok for Noreg under vinter-OL 2006 i Torino. Både på 30 km og 50 km hamna han langt nede på dei olympiske resultatlistene.
Praktisk-pedagogisk utdanning
Studiet inneheld både undervising i generelle pedagogiske emne og fagdidaktikk i eit eller fleire skulefag. Praksis i 12-14 veker ved ein skule er ein obligatorisk del av studiet.
Om ein ikkje har allmennlærarutdanning eller tilsvarande er det eit krav om PPU for å få fast tilsetning i undervisingsstilling ved norske skular. Tidlegare vart utdanninga kalla pedagogisk seminar (ped.sem.) og varte då berre eit halvt år.
Jan Egil Andresen
Karriere
Andresen oppnådde sitt beste internasjonale resultat då han kom på fjerdeplass i 15 km friteknikk i eit verdscuprenn i Nové Město 15. januar 2005. Kort etter gjorde han også sin beste nasjonale prestasjon då han tok sølvmedaljen på 15 km fri teknikk i NM 2005, slått med knapt 22 sekundar av Tore Ruud Hofstad. Året etter fekk han bronsemedaljen på 30 km under NM på Kongsberg, slått i spurten av den store overraskingsmannen Petter Northug og av Frode Estil.
Tjøme (fleirtyding)
Tjøme kan vise til:
Marcus Aurelius av Romarriket
Marcus Aurelius var romersk keisar 161-180. Han forfatta Til meg selv, og er rekna som ein av dei fremste stoiske filosofane.
Marcus Aurelius blei fødd som Marcus Annius Verus og var av spanskætta patrisiarslekt. Far hans døydde tidleg, og han voks opp saman med mora og farfaren i nærleiken av Keisarpalasset i Roma. Han utmerkte seg tidleg hjå den dåverande keisar Hadrian. På dødsleiet adopterte Hadrian den komande keisar Pius, som så adopterte Marcus Aurelius. Frå 138 til 145 konsentrerte Aurelius seg om studiene, og fekk ei grundig utdanning i i retorikk, jus og statsstell. Frå 147 deltok han i regjeringa til adoptivfaren. Etter at Pius døydde i 161 blei han keisar under namnet Marcus Aurelius Antoninus (Pius), men hadde adoptivbroren Lucius Aurelius Verus som medregent fram til denne døydde i 169.
Jamvel om Aurelius var ein filosofisk, fredsæl mann, blei keisartida hans prega av stadige konfliktar, og han blei nøydd til å føre ei rad forsvarskrigar fram til sin død. Frå 161 utkjempa han ein krig mot Partia, Romarrikets gamle erkefiendar i aust. Denne konflikten opphøyrde i 166, men blei etterfølgd av krig same året mot ei germansk folkegruppe som hadde kryssa Brennerpasset. I 173 måtte Aurelius til fronten enno ein gong, etter at det kom til krig med eit rytterfolk på steppene i Austeuropa, før han i 174 igjen nedkjempa ei germansk folkegruppe. I tillegg blei Italia i denne perioden råka av fleire epidemiar og naturkatastrofar. I år 177 tok han sonen Commodus som medkeisar, og braut dermed tradisjonen der keisaren valde sin etterfølgjar ved adopsjon. Same året reiste han til fronten for igjen å kjempe mot germanske stammar. Han døydde under felttoget i 180, moglegvis ved dagens Mitrovic ved elva Save, eller i Wien.
Trass i alle konfliktene var Aurelius rekna for å vere ein mild og human herskar. Han forsøkte å gjere den romerske lovgivinga meir rettferdig, og prøvde å lette skadeverknadene frå pest og naturkatastrofar gjennom gåver og ettergjeving av skatt. Aurelius sin personlegdom kjem kanskje best fram gjennom dei tolv kapitla som utgjer Til meg selv. Her skildrar han ei mild stoisk livshaldning etter mønster av Epiktet og Seneca. Boka er skriven på gresk, og forfatta medan Aurelius oppheldt seg ved krigsfronten. I boka legg han vekt på sjølvprøving og god opptreden overfor andre menneske. Han uttrykkjer ei tru på eit forsyn som ordnar alt til det beste, og han understrekar at alle menneske er del av den same naturen.
Kirill Lemokh
Kirill Vikentievitsj Lemokh, også kjend som Carl Johann Lemoch var ein russisk sjangermålar og medlem av Det russiske kunstakademiet.
Liv
Far hans var ein musikklærar frå Tyskland. Frå 1851 til 1856 studerte han ved Moskva-skulen for måling, skulptur og arkitektur under Jegor Jakovlevitsj Vasiliev. I 1858 byrja han ved Det russiske kunstakademiet, der han studerte historiemåleri med Pjotr Basin og Aleksej Tarasovitsj Markov.
Fem år seinare, i 1863, tok han del i protesten som skulle bli kjend som "Opprøret til dei fjorten", utført av målarar som føretrekte den nye realistiske stilen framfor den klassisistiske stilen som Kunstakademiet la vekt på. Han og dei andre kunstnarane trekte seg frå akdemiet med graden kunstnar av andre klasse. Dei danna Kunstnarkollektivet (Artel), leia av Ivan Kramskoj. Fem år seinare tok han del i ei tevling ved Akademiet, og blei kunstnar av fyrste klasse. Deretter arbeidde han med å gje teiknetimar til aristokratiske familiar og bygde eit atleier i Khovrino, der han måla om sommarane.
I 1870 gjekk han saman med Grigorij Mjasojedov om å skipa Peredvizjniki, samansluttinga av vandreutstillingar. Ei kort tid blei han kasta ut av samansluttinga for å ikkje produsera verk til rett tid, men han kom inn att i 1879, og blei styremedlem og kasserar.
Medan han framleis var medlem av Artel, tok han imot ein førespurnad om å gje private teiknetimar til ungane til den framtidige tsar Aleksander III, og heldt fram med dette i fleire år. Olga Alkeksandrovna var ein av dei beste elevane hans i familien, og fortsette å vera kunstinteressert livet ut. Han blei medlem av Kunstakademiet i 1893, fekk ein livspensjon og blei kurator for kunstsamlinga ved Det russiske museet til han gjekk av med pensjon i 1909.
Fylkesveg 690 i Østfold
Fylkesveg 690 i Østfold går mellom Rud og Hjelmark i Eidsberg kommune. Vegen er 3,1 km lang.
Linda Martin
Linda Martin er ein nordirsk songar og TV-programleiar. Martin er best kjend i Europa for å ha vunne Eurovision Song Contest 1992 for heimlandet med songen «Why Me?» og i Irland som medlem av bandet Chips på slutten av 1970- og byrjinga av 1980-åra.
Gjennom det meste av karrieren sin har Martin vore kjend for det flammande raude håret sitt, sjølv om den naturlege hårfarga hennar er blond.
Chips
Martin vart fødd i Omagh i Tyrone i Nord-Irland og byrja med musikk då ho vart med i bandet Chips i Belfast i 1969. Ho var med i gruppa fram til byrjinga av 1980-åra og gav ut fleire hitsinglar i Irland. I 1983 vann Martin Castlebar Song Contest, ein nasjonal songtevling i Irland, med songen «Edge of the Universe». Frå då av fokuserte Martin på solokarrieren sin, og Chips vart nøydd til å erstatta henne med ein annan kvinneleg vokalist (Valerie Roe) på slutten av tiåret.
Eurovision Song Contest
Martin deltok i den irske nasjonale finalen fire gongar som medlem av bandet Chips, men gruppa hadde ingen suksess. Ho deltok fire gonger til i tevlinga som soloartist og ein gong som del av gruppa Linda Martin and Friends. Som deltakar ni gonger, er Martin den som har delteke i den nasjonale finalen flest gonger. Martin vann den nasjonale finalen to gonger, og har dimed representert Irland internasjonalt ved to høve. Fyrste gongen var i 1984 då ho song «Terminal 3», skriven av Johnny Logan. Songen vart nummer to i den internasjonale finalen, slått med åtte poeng av den svenske gruppa Herreys som song «Diggi-loo diggi-ley». «Terminal 3» nådde ein sjuandeplass på dei irske hitlistene. Hennar andre siger var i 1992, då ho song «Why me?» (som òg var skriven av Logan) og vann den internasjonale finalen i Sverige. Dette var den fjerde sigeren til Irland i Eurovision Song Contest, og songen nådde fyrsteplass på dei irske listene, i tillegg til å verta ein hit i mange europeiske land.
Martin er ein av fem artistar som har både vunne og kome på andreplass i Eurovision Song Contest. Ho var òg kommentator for irsk TV i Eurovision Song Contest 1985, sju år før ho sjølv vann.
Seinare karriere
Martin har vore programleiar for spørjeprogrammet The Lyrics Board på RTÉ, eit av dei meste populære programma til kanalen. Ho var dessutan ein del av bak kulissane-teamet til Louis Walsh i den fyrste sesongen av den britiske X Factor.
Martin deltok òg som dommar i den fyrste, andre og fjerde sesongen av You're A Star og på Charity You're A Star sommaren 2005 og sommaren 2006. Ho fekk ikkje vera med i 2007-sesongen, men ho har hevda at ho er open for å deltake i programmet igjen. Martin har ikkje stengt ute å deltake i Eurovision Song Contest igjen, sidan Irland enda på ein skuffande sisteplass i 2007 med berre fem poeng.
Martin las opp dei irske poenga under Eurovision Song Contest 2007.
Utvald diskografi
Singlar (med Chips)
Singlar (solo)
Musikkorps
Historie
Korpsbevegelsen kom til Noreg i 1860-åra. I byrjinga fekk berre menn deltake, og det første guttekorpset kom ikkje før i 1901. I 1956 fekk norske jenter offisielt lov til å deltake.
War Dance
War Dance er det tredje og siste studioalbumet til det engelske jazzfusionbandet Colosseum II, utgjeve i november 1977 på MCA Records. Det var det andre albumet dei gav ut dette året.
Allmusic skreiv om albumet: «Sjølv om songane er teknisk imponerande og er ein interessant miks av jazz, hardrock og klassiske element, mislykkast ofte bandet i gjere dei forvrengde riffa meiningsfulle, og etterlet eit inntrykk av det viktigaste fortrinnet til songane er at dei er ekstremt vanskeleg å spele. Tittelsporet og «Major Keys» er unntak som er bygd kring enklare riff, som er utvikla gjennom songen, i staden for å gå tapt i den spansk-aktige trommestilen Hiseman likte så godt.»
Poppelfiken
Kulturell tyding
Poppelfiken blir brukt som pryd- og skuggetre, og er populært som bonsaitre. Treet gjev mykje skugge, og har tradisjonelt vore møte- og kvilestad for folk i Sør-Asia. Namnet «banyan» kjem frå handelskasten bania, som ofte brukte kvila eller driva handel under desse trea.
Sergej Kirov
Sergej Mironovitsj Kirov var ein sovjetisk kommunistisk politikar. Han gjekk inn i det russiske arbeidarpartiet i 1904. Det er ikkje klart om han tok parti for bolsjevikane mot mensjevikane før etter revolusjonen. I åra fram til den russiske revolusjonen var han i fleire periodar arrestert for den politiske verksemda si.